Zubovai

Zubovai () – Rusijos imperijos grafų ir Šv. Romos imperijos kunigaikščių giminė, kilusi XIII a. iš Vladimiro vietininko Amragato.

Giminės pradininku laikomas Vladimiro-Suzdalės kunigaikštystės baskakas (totorių chano vietininkas užkariautoje žemėje) Amragatas. Jo vardas kildinamas iš Amir Gata arba Amir-Gataulla (t. y. valdytojas Dievo valia). Manoma, kad tai buvęs Volgos bulgarų kunigaikštis, Gatos emiras, kuris su kitais bulgarų (bolgarų) didikais 1236 m. traukdamasis nuo mongolų-totorių antplūdžio rado prieglobstį pas Vladimiro kunigaikštį. 1237 m. jis priėmė krikštą ir Zacharijaus vardą.

Amragato sūnus Jonas turėjo du sūnus: Jokūbą ir Nikitą. Jokūbo sūnus buvo Simonas, vaikaitis – Jonas, provaikaitis – Simonas, proprovaikaičiai – Andriejus ir Prokopijus. XV a. antroje pusėje gyvenęs Andriejus susilaukė sūnų Ivano ir Grigorijaus. Ivano sūnus Nikita Širiajus (Šira) buvo vadinamas Zubu. Todėl jo sūnus Lukjanas, Ignatijus ir Michailas gavo Zubovo pavardę ir davė pradžią trims giminės šakoms. Nelikus vyriškos giminės palikuonių, Michailo šaka greitai nutrūko. Ignatijaus palikuonys gavo grafo ir kunigaikščio titulus.

Daugelis Zubovų XVII a. buvo stalininkais ir vaivadomis, o labiausiai XVIII a. antroje pusėje valstybės ir karo tarnyboje iškilo Aleksandro Zubovo (1727–1795) sūnūs Nikolajus, Dmitrijus, Platonas ir Valerijonas.

Lietuvoje Zubovai pasirodė XVIII a. pabaigoje. Po III-jo Lenkijos-Lietuvos valstybės padalijimo (1795 m. Rusijos imperatorė Jekaterina II savo favoritui grafui Platonui Zubovui dovanojo daug dvarų Kuršo gubernijoje ir Šiaulių ekonomiją Lietuvos gubernijoje. Vėliau, 1805-1806 m. jis įsigijo Ginkūnų, Tauragės, Kretingos, Plungės, Grūšlaukės ir kitus dvarus. 1829 m. Platono Zubovo valdas Lietuvoje paveldėjo brolis Dmitrijus Zubovas, kuris laikomas grafų Zubovų giminės Lietuvos šakos pradininku. Jo sūnaus Nikolajaus (Mikalojaus) Zubovo palikuonys susigiminiavo su Lietuvos bajorais, rėmė tautinį lietuvių judėjimą, pasižymėjo švietėjiška ir kultūrine
veikla.

Giminės atstovai

Giminės atstovai 
 Amragatas (Zacharijus) (XIII a.) – Aukso Ordos chano vietininkas Vladimiro kunigaikštystėje.
 Jonas (XIII a.) – Amragato sūnus.
 Nikita – Jono sūnus.
 Jokūbas – Jono sūnus.
 Simonas – Jokūbo sūnus.
 Jonas – Jokūbo sūnus.
 Simonas – Jono sūnus
 Prokopijus – Simono sūnus
 Andriejus (XV a. antra pusė) – Simono sūnus
 Grigorijus – Andriejaus sūnus
 Ivanas – Andriejaus sūnus
 Nikita Širiaj (Šira)–Zubas – Ivano sūnus
 Michailas Zubovas
 Lukjanas Zubovas
 Ignatijus Zubovas

Aleksandras Zubovas (1727-1795) – grafas, Rusijos imperijos kariuomenės papulkininkis, senatorius, Senato oberprokuroras
 Nikolajus Zubovas (1763-1805) – grafas, imperatoriškųjų rūmų oberštalmeisteris, imperatoriaus Pavelo I žudikas
 Dmitrijus Zubovas (1764-1836 – grafas, Rusijos imperijos kariuomenės generolas majoras
 Nikolajus Zubovas (1801-1871) – grafas, Rusijos tikrasis valstybės patarėjas, imperatorius rūmų kamerheris, hofmeisteris, Preobraženskio pulko leibgvardijos poručikas
 Aleksandras Zubovas (1829-1831 – grafas
 Nikolajus Zubovas (1832-1898) – grafas, Kauno apskrities bajorų vadovas
 Dmitrijus Zubovas (1872–1944) – grafas
 Nikolajus Zubovas (1897-1917) – grafas
 Vladimiras Zubovas (1862-1933) – grafas, dvarininkas ir revoliucionierius, ūkininkas, agronomas, lietuviškos spaudos darbuotojas, visuomenės veikėjas
 Vladimiras Zubovas (1887-1959) – grafas, Lietuvos agronomas, visuomenės veikėjas.
 Vladimiras Zubovas (1909-2007) – grafas, Lietuvos architektas, architektūros istorikas
 Konstantinas Zubovas (1940-1971) – Lietuvos architektas-inžinierius, alpinistas, alpinizmo instruktorius
 Rokas Zubovas (g. 1966 m.) – Lietuvos pianistas
 Vytautas Zubovas (g. 1948m.), Lietuvos architektas
 Kastytis Zubovas (g. 1987 m.), Lietuvos fizikas
 Gavrilas Zubovas (1835-1891) – grafas, Rusijos imperijos kariuomenės gvardijos pulkininkas
 Platonas Zubovas (1767-1822) – grafas, Šv. Romos imperijos kunigaikštis, Rusijos generolas feldceichmeisteris, valstybės veikėjas
 Valerijonas Zubovas (1771-1804) – grafas, Rusijos imperijos kariuomenės generolas anšefas ir generolas adjutantas

Šaltiniai 

Zubovai
Rusijos politikai

Nuorodos 

 {en} N.N.ZOUBOV ENGINEERS has been supplying equipment for the cement, lime, ore, … industries globally for more than 65 years.
 {fr} N.N.ZOUBOV ENGINEERS  fourni dans le monde entier des équipements pour les industries cimentières, de la chaux, des minerais, ….